ডক্টর ডে সোটো

***ডক্টর ডে সোটো*** () হল উইলিয়াম স্টাইগ রচিত ও চিত্রাঙ্কিত শিশুতোষ ছবির বই। এটি ১৯৮২ সালে প্রথম প্রকাশিত হয়। এতে একটি দন্ত্য চিকিৎসক ইঁদুর একটি শিয়ালকে তার দাঁতের ব্যাথা সারাতে সাহায্য করে।

১৯৮৩ সালে স্টাইগ ও তার বইটি *মিস রুম্ফিয়াস* বইয়ের রচয়িতা বারবারা কুনির সাথে যৌথভাবে ছবির বই, শক্তমলাট বিভাগে ন্যাশনাল বুক অ্যাওয়ার্ড ফর চিলড্রেন্‌স বুকস পুরস্কার অর্জন করে।

*ডক্টর ডি সোটো* নিউবেরি অনার বুক হিসেবেও স্বীকৃত হয়। ৩২ পৃষ্ঠার বইটি এই পুরস্কারে সম্মানিত অন্যতম ছোট বই।

## গল্প সংক্ষেপ
ডক্টর ডে সোটো একটি ইঁদুর ও দন্ত্য চিকিৎসক, যে নরত্বারোপমূলক প্রাণিদের জগতে বাস করে। তার স্ত্রী তার সহকারী হিসেবে কাজ করে। তারা দুজন মিলে যতটুকু কম সম্ভব হয় ততটুকু ব্যথা দিয়ে রোগীদের চিকিৎসা দিয়ে থাকে। ডক্টর ডে সোটো প্রাণিদের আকার অনুযায়ী বিভিন্ন চেয়ার ব্যবহার করে কিংবা রোগীদের মেঝেতে বসিয়ে চিকিৎসা করায়, মই ব্যবহার করে বা অতিকায় প্রাণিদের চিকিৎসার জন্য তার স্ত্রীর সহযোগিতা নিয়ে কপিকল ব্যবহার করে। তারা ইঁদুর খায় এমন প্রাণিদের চিকিৎসা করতে পছন্দ করে না।

একদিন সুন্দর পোশাক পরিহিত একটি শিয়াল দাঁতের ব্যথা নিয়ে তাদের কাছে আসে এবং তার চিকিৎসা করার আকুতি জানায়। ডক্টর ডে সোটোর শিয়ালের প্রতি মায়া হয় এবং তার স্ত্রী এই ঝুঁকি নেওয়ার পরামর্শ দেয়। ফলে তারা শিয়ালটিকে রোগী হিসেবে ভর্তি করে। তারা শিয়ালটিকে ব্যথানাশক দেয় এবং নষ্ট দাঁতটির চিকিৎসার প্রস্তুতি নেয়। তবে ব্যথানাশক দেওয়ার পর শিয়ালটি নিজের অজান্তেই ইঁদুর খাওয়া (শুকনো সাদা মদ নিয়ে) তার কতটা পছন্দের তা ভাবতে শুরু করে। ডে সোটো দম্পতি তার নষ্ট দাঁতটি ফেলে দেয় এবং পরের দিন একটি নকল দাঁত লাগিয়ে দেওয়ার জন্য আসতে বলে। বাড়ি যাওয়ার পথে শিয়ালটি চিন্তা করে যে প্রাণিটি তাকে ব্যথা থেকে মুক্তি দিয়েছে তাকে খাওয়া জঘন্য কাজ হবে, কিন্তু সে তাদেরকে খাওয়ার বিষয়টিও মাথা থেকে ফেলতে পারছিল না। সে রাতে ডক্টর ডে সোটো ও তার স্ত্রী একটি নতুন স্বর্ণের দাঁত তৈরির সময়ে আলোচনা করছিল শিয়ালটিকে পুনরায় ভর্তি করা ঠিক হবে কিনা। ডক্টর ডে সোটোর মনে হল শিয়ালটিকে বিশ্বাস করা বুদ্ধিমানের কাজ হবে না, কিন্তু তার স্ত্রী বলল সে মনে করে শিয়ালটি ব্যথানাশক দেওয়ার কারণে এমন ভাব করেছিল। অবশেষে ডক্টর ডে সোটো তার পিতার শিক্ষা অনুযায়ী যে কাজ শুরু করেছে তা শেষ করার অঙ্গীকার করে, কিন্তু তারা নিজেদের রক্ষা করার পরিকল্পনাও করে নেয়।

পরের দিন শিয়াল চিকিৎসা নিতে আসে। ব্যথা না থাকায় সে আগের চেয়ে বেশ খুশি এবং নতুন দাঁত লাগানোর জন্য অপেক্ষা করছে। ডক্টর ডে সোটো নতুন দাঁত বের করে, কিন্তু ততক্ষণে শিয়ালটি লোভাতুর হয়ে তাদের খেয়ে ফেলার সিদ্ধান্ত নেয়। ডক্টর ডে সোটো তাদের সম্প্রতি আবিষ্কৃত নতুন চিকিৎসার বিবরণ দেয় এবং দাবী করে একবার এটি ব্যবহার করলে আজীবনের জন্য দাঁতের ব্যথা নির্মুল করা যাবে এবং শিয়ালটিকে জিজ্ঞাসা করে সে এই চিকিৎসা নিতে চায় কিনা। ব্যথা সহ্য করতে না পারা শিয়ালটি তাতে সম্মত হয়। দন্ত্য চিকিৎসক সময় নেয় এবং নতুন সূত্র অনুসারে প্রতিটি দাঁত রঙ করে, তারপর রোগীকে পুরো এক মিনিটের জন্য তার চোয়াল বন্ধ করে রাখতে বলে। শিয়াল বিস্মিত হয় যে তার মুখ আঠা দিয়ে বন্ধ করে দেওয়া হয়েছে, এটাই আসলে গোপন সূত্র। ডক্টর ডে সোটো বলে যে তার আগেই বলে রাখার দরকার ছিল যে এই সূত্র ডেন্টিনে ঢুকতে সময় নেয়, ফলে শিয়ালটি এক বা দুই দিন তার মুখ খুলতে পারবে না। বিস্মিত ও প্রতারিত রোগী শুধু 'ফ্রাঙ্ক ও বেরি মাশ' বলে উত্তর দেয় এবং হতবাক হয়ে যতটা সম্ভব মর্যাদার সাথে চলে যায়।

বইটি শেষ হয় ডক্টর ডে সোটো দম্পতির বিজয় দিয়ে, যারা তাদের চালাকি দিয়ে শিয়ালটিকে পরাজিত করে এবং তারা বিশ্রাম করার জন্য একদিনের ছুটি নেয়।

ঈশপের উপকথা *[[নেকড়ে ও সারস]]* এর গল্পের সাথে ডক্টর ডে সোটো গল্পটির অনেক মিল রয়েছে। দুটি গল্পেই শিকারী প্রাণি তাদের মুখ বা গলা ব্যথায় ভুগছে এবং তাদের সাহায্যের জন্য অন্য প্রাণিকে তাদের থাবার ভেতরে ঢুকতে হবে। মূল উপকথায় নেকড়ে সিদ্ধান্ত নেয় যে সারসকে ছেড়ে দেওয়ায় তার জন্য যথেষ্ট পুরস্কার, এবং সারস কোন প্রতিদান ছাড়াই চলে যায়। এই গল্পে শিয়ালটি মূল চরিত্রকে খাওয়ার সিদ্ধান্ত নেয়, কিন্তু শেষ পর্যন্ত ইঁদুর দম্পতির চালাকির কাছে পরাজিত হয়।

## রূপান্তর
১৯৮৪ সালে মার্কিন অ্যানিমেটর মাইকেল স্পোর্ন ওয়েস্টন উডস স্টুডিওজের জন্য *ডক্টর ডে সোটো*র অ্যানিমেটেড স্বল্পদৈর্ঘ্য চলচ্চিত্র নির্মাণ করেন। স্বল্পদৈর্ঘ্যটি শ্রেষ্ঠ অ্যানিমেটেড স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করে। বইটির চলচ্চিত্ররূপ শিক্ষায় কাউন্সিল অন ইন্টারন্যাশনাল ননথিয়েট্রিক্যাল ইভেন্টস (সিনে) গোল্ডেন ঈগল পুরস্কার অর্জন করে।

## তথ্যসূত্র

## বহিঃসংযোগ
* Scanned eBook on Internet Archive
* 
* 

বিষয়শ্রেণী:১৯৮২-এর শিশুতোষ বই
বিষয়শ্রেণী:১৯৮৪-এর চলচ্চিত্র
বিষয়শ্রেণী:১৯৮৪-এর অ্যানিমেটেড স্বল্পদৈর্ঘ্য চলচ্চিত্র
বিষয়শ্রেণী:১৯৮৪-এর মার্কিন অ্যানিমেটেড চলচ্চিত্র
বিষয়শ্রেণী:উইলিয়াম স্টাইগ রচিত বই
বিষয়শ্রেণী:মার্কিন ছবির বই
বিষয়শ্রেণী:মার্কিন শিশুতোষ বই
বিষয়শ্রেণী:কাল্পনিক দন্ত্য চিকিৎসক
বিষয়শ্রেণী:ইঁদুর সম্পর্কে চলচ্চিত্র
বিষয়শ্রেণী:চলচ্চিত্রে রূপান্তরিত শিশুতোষ বই
বিষয়শ্রেণী:শিয়াল সম্পর্কে অ্যানিমেটেড চলচ্চিত্র
বিষয়শ্রেণী:শিয়াল সম্পর্কে শিশুতোষ বই
বিষয়শ্রেণী:শিশুতোষ সাহিত্যের চরিত্র
বিষয়শ্রেণী:সাহিত্যে পুরুষ চরিত্র
বিষয়শ্রেণী:নিউবেরি অনার বিজয়ী সৃষ্টিকর্ম
বিষয়শ্রেণী:শিশুসাহিত্যের চরিত্র
বিষয়শ্রেণী:চলচ্চিত্রে অভিযোজিত শিশুদের বই